text: Kemikalie-alarm fra mejeri i Taulov
  17 december 2010 kl. 06.04
  Et stort udslip af salpetersyre udløste til morgen storalarm omkring Arlas ostemejeri i Taulov ved Fredericia. Motorvejen til Fyn blev spærret af frygt for giftige klordampe.
  Ved syvtiden var udslippet endnu ikke under kontrol. Beredskabete har haft folk i kemikaliedragter inde på fabrikken. 
  Beboerne nord for fabrikken er blevet advaret med sirener og opfordres til at holde sig inden døre og stoppe al ventilation.
  Politiet frygter at der driver giftige klor-dampe væk fra fabrikken. Klor er farligt, fordi det kan give vand i lungerne ved indånding.
  